Γιάννης Γεωργαλλής

Ο Γιάννης Γεωργαλλής (Σίδνεϊ, 17 Μαΐου 1983) είναι Έλληνοαυστραλός πρώην καλαθοσφαιριστής και νυν προπονητής καλαθοσφαίρισης. Διαθέτει ύψος 2,00 μέτρα και αγωνιζόταν στις θέσεις του Σούτινγκ γκαρντ και Σμολ φόργουορντ.

 Σταδιοδρομία 

 Ως αθλητής 
Ο Γεωργαλλής ξεκίνησε να ασχολείται με το μπάσκετ στα νεανικά τμήματα του Ιαλυσού Ρόδου αρχικά και κατόπιν του Κολοσσού Ρόδου.«Γεωργαλλής.... τριετίας!», βιογραφικό από τον επίσημο ιστότοπο του Κολοσσού Ρόδου. Το 2000 μετακόμισε στην Πάτρα, φορώντας τα χρώματα του τοπικού Απόλλωνα για την εξαετία 2000-2006. Με την ομάδα αυτή πανηγύρισε την άνοδο από την Α2 Εθνική στην Α1 Εθνική, ενώ το 2005 ξεχώρισε στο All-Star Game που φιλοξενήθηκε στην Πάτρα.

Ακολούθως έλαβε μεταγραφή στον Πανελλήνιο για την περίοδο 2006-07, ενώ στη συνέχεια εντάχθηκε για τη μια διετία στην ομάδα του Πανιωνίου. Με τους Νεοσμυρνιώτες αγωνίστηκε την πρώτη του χρονιά 2007-08 στο EuroCup (σημερινό EuroChallenge) και τη δεύτερη (2008-09) σε 10 αγώνες της Ευρωλίγκας.Georgallis, Ioannis, στατιστικά στον επίσημο ιστότοπο της EuroLeague.  Την περίοδο 2009-10 επέστρεψε στον Πανελλήνιο, λαμβάνοντας μέρος και στο EuroChallenge της χρονιάς εκείνης.Georgallis, Ioannis, στατιστικά στον επίσημο ιστότοπο της FIBA Europe. Την περίοδο αυτή υπέστη σοβαρότατο τραυματισμό στη μέση, κάτι που τον άφησε εκτός παρκέ για ένα περίπου χρόνο και τον έβαλε σε σκέψεις για το αν έπρεπε να τερματίσει την καριέρα του.«Γιάννης Γεωργαλλής», συνέντευξη στον ιστότοπο BasketNet.gr, 12 Δεκεμβρίου 2010.

Από το Δεκέμβριο του 2010 έχει επιστρέψει στην αφετηρία της πορείας του, φορώντας και πάλι τη φανέλα του Κολοσσού Ρόδου στα πλαίσια της Α1 Εθνικής.«Παραμένει Ροδίτης ο Γεωργαλλής» , άρθρο στον ιστότοπο PameSports.gr, 22 Αυγούστου 2013. Μετά τη λήξη του τριετούς συμβολαίου του, το καλοκαίρι του 2013 οι δύο πλευρές ανανέωσαν τη συνεργασία τους με το Γεωργαλλή να αποτελεί τον 4ο παίκτη σε συμμετοχές στην ιστορία της ομάδας στην Α1 (πίσω από τους Ασημακόπουλο, Τσάμη και Χαρίση). Το 2017, ανανέωσε το συμβόλαιό του με την ομάδα. Το 2019, ανακοίνωσε ότι αποχώρησε από την ενεργό δράση, σε ηλικία 36 ετών.

 Ως προπονητής 
Τον Αύγουστο του 2020, ανακοινώθηκε η πρόσληψή του ως άμεσος συνεργάτης του Ηλία Καντζούρη στον πάγκο του Κολοσσού.

 Εθνική ομάδα 
Ως μέλος της Εθνικής Ελλάδος, ο Γεωργαλλής συμμετείχε στο Ευρωπαϊκό Πρωτάθλημα Παίδων το 1999 στη Σλοβενία, κατακτώντας το ασημένιο μετάλλιο.Γιάννης Γεωργαλλής , στατιστικά στον επίσημο ιστότοπο της Ε.Ο.Κ.«Πέρασε καιρός για το... έβδομο» , άρθρο στον ιστότοπο SuperBasket.gr, 18 Αυγούστου 2013. Ήταν επίσης στην ομάδα που κατέκτησε το χρυσό μετάλλιο στη Λιθουανία στα πλαίσια του Ευρωπαϊκού Πρωταθλήματος Νέων Ανδρών το 2002. Το 2005 προσέθεσε ένα ακόμη ασημένιο μετάλλιο στη συλλογή του, συμμετέχοντας με την Εθνική Ανδρών στους Μεσογειακούς Αγώνες στην Αλμερία.

 Διακρίσεις 
 Φιναλίστ Κυπέλλου Ελλάδας (1): 2015

 Παραπομπές 

 Εξωτερικοί σύνδεσμοι 


 Georgallis, Ioannis, στατιστικά στον επίσημο ιστότοπο της FIBA Europe. 
 Georgallis, Ioannis, προφίλ στον ιστότοπο του αρχείου της FIBA.  
 Giannis Georgalis, στατιστικά στην ιστοσελίδα ProBallers.com. 
 Giannis Georgalis, στατιστικά στην ιστοσελίδα DraftExpress.com. 

Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας